
Moduli Pestë - “Raportimi dhe Sigurimi i Cilësisë”
[bookmark: _Hlk245114710][bookmark: _Hlk245114654]
SEKSIONI 1- PYETJE ME ALTERNATIVA   	

1. Çfarë duhet të bëjë audituesi kur gjatë diskutimit të projekt raportit drejtuesi i                                                                                                                                                                                                                                                                                                                                                                                             njësisë së audituar nuk është dakort me një gjetje?
a) Ta heqë menjëherë gjetjen nga raporti;
b) Të mbajë gjetjen pa shqyrtuar argumentat e drejtuesit;
c) Të analizojë argumentet dhe dokumentacionin e paraqitur, të rivlerësojë evidencën dhe të ruajë përfundimin profesional bazuar në fakte               [E SAKTË]
d) T’ia kalojë vendimarrjen drejtuesit të njësisë së audituar.

2. Cili nga parimet e mëposhtme është thelbësor për një raport auditimi cilësor?
a) Raporti duhet të përmbajë sa më shumë informacion, pavarsisht rëndësisë së tij
b) Raporti duhet të jetë objektiv, i saktë, i qartë, konciz, konstruktiv, i plotë dhe në kohë                                                                                                                            [E SAKTË]
c) Raporti duhet të përqëndrohet vetëm në shkeljet ligjore
d) Raporti duhet të pasqyrojë kryesisht opinionin e drejtuesit të njësisë së audituar

3. Çfarë nënkupton parimi i objektivitetit në raportin e auditimit?
a) Audituesi duhet të paraqesë vetëm informacionin që mbështet përfundimin e tij
b) Audituesi duhet të shmangë evidentimin e gabimeve të vogla
c) Audituesi duhet të paraqesë informacionin në mënyrë të paanshme, pa paragjykime dhe pa shtrembërime                                                                 [E SAKTË]
d) Audituesi duhet të pranojë çdo shpjegim të dhënë nga drejtuesi 

4. Cili nga elementët e mëposhtëm duhet të jetë pjesë e një raporti auditimi?
a) Qëllimi dhe objektivat e angazhimit, fusha e veprimit, gjetjet, përfundimet dhe rekomandimet  [E SAKTË]
b) Vetëm lista e dokumentave të kontrolluara
c) Vetëm emrat e punonjësve të intervistuar
d) Vetëm shkeljet e konstatuara dhe masat disiplinore të propozuara

5. Cili është funksioni i përmbledhjes ekzekutive në raportin e auditimit?
a) Të zëvëndësojë të gjithë raportin
b) Të paraqesë në mënyrë të përmbledhur objektivat, rezultatet kryesore, gjetjet me rëndësi dhe përfundimet e auditimit                                                       [E SAKTË]
c) Të përshkruajë të gjitha testimet e kryera
d) Të paraqesë vetëm rekomandimet e audituesit.

6. Cilat janë elementët kryesorë të një gjetje të mirë auditimi?
a) Personi përgjegjës, masa disiplinore dhe afati i ndëshkimit
b) Kriteri, gjendja faktike, shkaku, efekti ose rreziku dhe sipas rastit rekomandimi            
                                                                                                                                       [E SAKTË]
c) Vetëm shkelja e konstatuar dhe dokumenti që e provon atë
d) Mendimi i audituesit dhe përgjigja e drejtuesit.

7. Cili është funksioni kryesor i raportit të auditimit të brendshëm?
a) Të dokumentojë vetëm procedurat e kryera gjatë punës në terren.
b) Të paraqesë vetëm mangësitë e konstatuara gjatë auditimit.
c) Të komunikojë zyrtarisht rezultatet e punës së Njësisë së Auditimit të Brendshëm te subjektet e audituara dhe përdoruesit e tjerë.                                                 [E SAKTË]
d) Të përcaktojë përgjegjësitë administrative të nëpunësve të subjektit të audituar.

8. Sipas Standardit 15.1, cili kombinim përbën përmbajtjen e kërkuar të raportit përfundimtar për çdo angazhim?
a) Objektivat e angazhimit, fushëveprimi, rekomandimet dhe/ose planet e veprimit, nëse është e aplikueshme, dhe përfundimet.                                                       [E SAKTË]
b) Programi i punës, dokumentet e punës, evidencat financiare dhe opinioni i menaxhimit.
c) Objektivat strategjike të institucionit, buxheti vjetor dhe plani i prokurimeve.
d) Gjetjet, përgjegjësitë disiplinore, masat administrative dhe afatet e kontrollit.

9. Kush duhet të shqyrtojë dhe miratojë projektraportin kur përgjegjësi i grupit të auditimit është person tjetër nga Drejtuesi i Auditimit të Brendshëm?
a) Titullari i njësisë publike.
b) Auditues që nuk është pjesë e auditimit.
c) Drejtuesi i Auditimit të Brendshëm.                                                                    [E SAKTË]
d) Përgjegjësi i financës së institucionit.

10. Cili është hapi i parë në fazën e raportimit pas përfundimit të punës në terren?
a) Përgatitja e projektraportit
b) Takimi përmbyllës                                                                                                   [E SAKTË]
c) Marrja e komenteve të subjektit të audituar 
d) Auditimi i rradhës.

11. Cili dokument duhet të përfshijë planin e veprimit të hartuar nga menaxhimi i subjektit të audituar?
a) Projektraporti
b) Raporti përfundimtar                                                                                               [E SAKTË]
c) Takimi përmbyllës
d) Dokumentet e punës

12. Cila është marrëdhënia e saktë ndërmjet gjetjeve, përfundimeve dhe rekomandimeve?
a) Gjetjet bazohen në rekomandime dhe përfundimet bazohen në planin e veprimit.
b) Rekomandimet bazohen në gjetjet, ndërsa përfundimet bazohen në komentet e menaxhimit.
c) Përfundimet bazohen në gjetjet dhe rekomandimet bazohen në përfundimet.  
                                                                                                                                       [E SAKTË]
d) Gjetjet dhe rekomandimet përcaktohen nga menaxhimi, ndërsa përfundimet nga audituesit.

13. Cila nga alternativat paraqet kërkesat kryesore që duhet të plotësojë një rekomandim i mirë?
a) Të jetë i përgjithshëm, fleksibël dhe i orientuar drejt zgjidhjeve afatgjata.
b) Të jetë konstruktiv, specifik dhe i realizueshëm.                                             [E SAKTË]
c) Të jetë detyrues, financiarisht i kushtueshëm dhe i miratuar paraprakisht nga menaxhimi.
d) Të jetë i përqendruar vetëm te shkelja dhe përgjegjësia e nëpunësit

14. Kur subjekti i audituar nuk pajtohet me gjetjet dhe audituesit nuk i konsiderojnë komentet të vlefshme, çfarë duhet të bëjnë audituesit?
a) Të heqin gjetjen nga raporti përfundimtar.
b) Të ndryshojnë rekomandimin sipas kërkesës së menaxhimit.
c) Të shpjegojnë në raport arsyet e mospajtimit të tyre.                                   [E SAKTË]
d) Të ndërpresin procesin e raportimit deri në arritjen e një marrëveshjeje.

15. Gjatë shqyrtimit të dokumentacionit të punës së një audituesi, përgjegjësi i grupit/drejtuesi i NJAB konstaton se është përfshirë një gjetje e pambështetur me evidencë, sipas së cilës njësia e audituar funksionon në mënyrë joeficiente.

Çfarë veprimi duhet t'i kërkojë përgjegjësi i grupit/drejtuesi i NJAB audituesit?
a) Të heqë menjëherë këtë gjetje nga dokumentacioni i punës.
b) Të marrë miratimin e subjektit të audituar për këtë gjetje.
c) Të identifikojë dhe analizojë kriteret që mund të përdoren për të matur eficiencën e veprimtarisë.                                                                                                           [E SAKTË]
d) Të sqarojë se kjo gjetje përfaqëson vetëm opinionin personal të audituesit.

SEKSIONI 2- PYETJE ME SHTJELLIM  	 
1. Kush janë katër elementët e vlerësimit të një gjetje auditimi?
Përgjigje: 
Kriteret: Kriteret janë situata “si duhet të jetë” dhe përdoren për vlerësimin e gjëndjes, pra situata “si është”.
Kushti: Kushti është situata që ekziston “si është” dhe që auditi e identifikon gjatë angazhimit të auditimit.
Shkaku: shkaku identifikon faktorët për ndryshimin midis situatës “si duhet të jetë” dhe gjëndes “si ekziston”. Faktorët e zakonshëm të shkakut përfshijnë moszbatim të politikave, procedurave, ose zbatim të kritereve të hartuara dobët, ose fakte përtej kontrollit të menaxhimit të aktivitetit.
Efekti ose efekti potencial: efekti është ajo që ndodh ose mund të ndodhë nëse ndryshimi midis gjëndjes së dëshiruar dhe gjëndjes siç është vazhdon të ekzistojë. Efekti ose efekti potencial përdoret si argument për të demonstruar nevojën për veprime korrigjuese në pëgjigje të problemeve të identifikuara.

2. Jepni elementët e strukturës së një raporti përfundimtar auditimi. Shtjelloni
Përgjigje: 
Përmbledhje ekzekutive: përmbledhje e shkurtër me dy – tre paragrafë që tregon çfarë është bërë dhe pse është bërë. Duhet të përfshijë përfundimet dhe rekomandimet kryesore
Hyrje: përcakton sfondin/arsyetimin e auditimit, punën e kryer dhe pse
Qasja e auditimit: jepet puna që ka kryer auditimi dhe metodologjia që kanë përdorur audituesit.
Gjetjet dhe përfundimet: jepen të gjitha gjetjet që kanë zbuluar audituesit në punën e tyre duke argumentuar shkaqet dhe duke dhënë përfundimet në të cilat del audituesi.
Rekomandimet: të gjitha rekomandimet përmblidhen në një kapitull për njësinë e audituar, e cila do hartojë planin e veprimit. Menaxhimi duhet tu përgjigjet të gjitha rekomandimeve të bëra nga auditimi.

3. Shpjegoni rolin dhe rëndësinë e takimit përmbyllës në procesin e raportimit.
Përgjigje: 
Çdo angazhim i auditimit normalisht duhet të përfundojë me një takim përmbyllës me subjektin e audituar. Kjo nuk është vetëm çështje mirësjelljeje, por gjithashtu paraqet një mundësi për të konfirmuar faktet dhe për të sqaruar çdo keqkuptim ose çështje të paqartë të mundshme pas fazës së punës në terren. Në takimin përmbyllës zakonisht marrin pjesë grupi i auditimit dhe përfaqësues nga subjekti i audituar; do të ishte mirë që edhe menaxhimi i subjektit të marrë pjesë në takimin përmbyllës. Zakonisht, takimi përmbyllës mbahet përpara se projektraporti t'i dërgohet menaxhimit të subjektit të audituar për komente. Menaxhimit të subjektit të audituar mund t'i kërkohet të fillojë të argumentojë përgjigjet e tij në këtë kohë, por nuk është i detyruar të paraqesë përgjigjet e tij derisa të ketë marrë zyrtarisht një kopje të projektraportit. Takimi përmbyllës synon të sigurojë që të gjitha çështjet e deklaruara në raportin përfundimtar të jenë të sakta dhe të kuptuara plotësisht nga të gjitha palët.
4. Në rast se menaxhimi nuk pranon një rekomandim të auditimit, si duhet të pasqyrohet ky qëndrim në raportin përfundimtar?
Përgjigje: 
Në këtë fazë, përgjigjet e subjektit të audituar, të marra në fazën e projektraportit brenda afateve të zbatueshme, përfshihen në raportin përfundimtar. Për çdo rekomandim që nuk pranohet duhet të evidentohet së bashku me arsyen e mospranimit. Raporti duhet të përfshijë planin e veprimit të hartuar nga menaxhimi i subjektit të audituar.

5. Shpjegoni rëndësinë e raportimit në procesin e auditimit të brendshëm. Pse raporti konsiderohet produkti kryesor dhe i dukshëm i punës së auditimit?
Përgjigje: 
Raportimi është rezultati kryesor dhe i dukshëm i punës së auditimit të brendshëm. Nëpërmjet raportit komunikohen zyrtarisht rezultatet, gjetjet, përfundimet dhe rekomandimet te drejtuesit dhe palët e interesuara. Raporti u mundëson përdoruesve të kuptojnë problematikat dhe të ndërmarrin veprime korrigjuese. Cilësia e raportit reflekton cilësinë e punës së auditimit dhe ndikon në besueshmërinë, dobishmërinë dhe aftësinë e auditimit për të nxitur përmirësime.

SEKSIONI 3- USHTRIME   
Ushtrimi 1
	Deklarata
	Përgjigja

	
	E vërtetë
	E gabuar

	1. Efekti ose ndikimi tregon pasojat reale ose potenciale të problematikës së konstatuar
	X
	

	1. Cilësia e raportit të auditimit nuk ndikon në vlerën e shtuar që auditimi i brendshëm i ofron organizatës
	
	X

	1. Një gjetje e mirë duhet të mbështetet në evidenca të verifikueshme
	X
	

	1. Audituesi i brendshëm duhet të marrë përgjegjësinë për zbatimin e rekomandimeve në vend të drejtuesve të subjektit
	
	X


Ushtrimi 2 
	Deklarata
	Përgjigja

	
	E vërtetë
	E gabuar

	1. Çështjet e diskutuara dhe dakortësitë e arritura gjatë takimit përmbyllës duhet të dokumentohen
	X
	

	1. Komunikimi i rezultateve duhet të jetë i përshtatur me nevojat e marrësve të raportit
	X
	

	1. Audituesi duhet të përdorë gjuhë teknike dhe komplekse për të demonstruar profesionalizëm
	
	X

	1. Audituesi i brendshëm duhet të ndjekë zbatimin e rekomandimeve dhe të vlerësojë nëse masat e marra janë efektive
	X
	



Ushtrimi 3 
Lidhni me vijë termat në kolonën A me përkufizimet në kolonën B.
	Kolona A
	
	Kolona B

	1. Kriteri
	1 – C
	A. Situata që ekziston dhe përcaktohet dhe dokumentohet gjatë auditimit

	2. Kushti
	2 – A
	B. Ajo që mund të ndodhë nëse ndryshimi midis situatës ekzistuese dhe gjendjes së kërkuar vazhdon të ekzistojë

	3. Shkaku
	3 – D
	C. Identifikon gjendjen ose pritjet e kërkuara në lidhje me veprimtarinë që auditohet

	4. Efekti
	4 – B
	D. Identifikon arsyen ose shpjegimin për gjendjen e faktorëve përgjegjës për ndryshimin




Ushtrimi 4   
Lidhni llojin e raportit në kolonën A me përmbajtjen përkatëse në kolonën B.

	Kolona A
	
	Kolona B

	1. Raporti përfundimtar i angazhimit
	1 – B
	A. Përfshin të paktën angazhimet e auditimit të kryera gjatë periudhës së raportuar, devijimet nga plani, vlerësimin e sistemeve të kontrollit dhe veprimet e ndërmarra për zbatimin e rekomandimeve

	2. Raporti vjetor i auditimit të brendshëm
	2 – A
	B. Përfshin objektivat e angazhimit, fushëveprimin, rekomandimet dhe/ose planet e veprimit dhe përfundimet

	3. Raporti i vlerësimit të jashtëm të cilësisë
	3 – C
	C. Paraqitet Drejtuesit të Auditimit të Brendshëm (DAB) të njësisë së vlerësuar dhe përmban sugjerime për përmirësime të nevojshme në fusha të tjera përveç cilësisë së funksionimit të njësisë përkatëse të AB.



Ushtrimi 5 
Më poshtë paraqiten disa veprime. Shënoni V nëse veprimi përfaqëson një përgjegjësi të DAB dhe G nëse nuk përfaqëson një përgjegjësi të tillë. 
	Nr.
	Veprimi
	V/G

	1
	T'u ofrojë audituesve të brendshëm udhëzime gjatë gjithë angazhimit.
	V

	2
	Të verifikojë që programet e punës janë të plota.
	V

	3
	Të konfirmojë që dokumentet e punës mbështesin në mënyrë adekuate gjetjet, përfundimet dhe rekomandimet.
	V

	4
	Të verifikojë nëse angazhimet kryhen në përputhje me standardet dhe metodologjitë e funksionit të AB.
	V

	5
	Të transferojë përgjegjësinë përfundimtare të mbikëqyrjes te një auditues tjetër pas delegimit të detyrave.
	G

	6
	T'u japë audituesve të brendshëm rekomandime në lidhje me performancën e tyre dhe mundësitë për përmirësim.
	V



SEKSIONI 4 - RASTE STUDIMI   
RAST STUDIMOR 1
Njësia e auditimit të brendshëm e një ministrie ka përfunduar auditimin e administrimit të aktiveve të qëndrueshme të trupëzuara.
Gjatë auditimit janë konstatuar:
· Mungesë e inventarizimit fizik të disa aktiveve
· Mospërputhje midis rregjistrit kontabël dhe gjendjes fizike
· Mungesë dokumentacioni për transferimin e disa aktiveve
· Mungesë e përcakimit të qartë të përgjegjësive për administrimin e aseteve
Projekt-raporti i është dërguar strukturës së audituar. Drejtuesi i kësaj strukture kërkon që të hiqen dy gjetje, pasi sipas tij ato mund të dëmtojnë imazhin e institucionit.
Në takimin përfundimtar, drejtuesi i institucionit kërkon gjthashtu që raporti të mos shpërndahet të nivelet e tjera drejtuese.
Pyetjet:
1. Cili është qëllimi i takimit përfundimtar në këtë situate?
Përgjigje: Takimi synon të diskutojë rezultatet, të verifikojë faktet, të shqyrtojë komentet dhe evidencat e paraqitura dhe të qartësojë rekomandimet. Ai nuk duhet të përdoret për të hequr gjetje vetëm për arsye reputacionale.
1. A mund të hiqen gjetjet për të shmangur dëmtimin e imazhit të institucionit?
Përgjigje: Jo, gjetjet duhet të mbështeten në prova dhe evidenca të plota si edhe në kritere të zbatueshme. Ato mund të ndryshohen ose hiqen vetëm nëse analiza e mëtejshme tregon se faktet ose përfundimet janë të pasakta, të paplota ose të pambështetura.
1. Si duhet të dokumentohet takimi përfundimtar?
Përgjigje: Në procesverbal ose përmbledhje me shkrim dokumentohen: Data dhe pjesëmarrësit; Gjetjet e diskutuara; Komentet e strukturës së audituar; Evidencat shtesë të paraqitura; Qëndrimi i audituesve; Çështjet për të cilat është arritur dakortësi; Çështjet ku palët nuk kanë rënë dakort; Hapat e mëtejshme dhe përgjegjësitë.
1. A mund të vendosë drejtuesi që raporti të mos shpërndahet te nivelet e tjera drejtuese?
Përgjigje: Shpërndarja duhet të kryhet sipas kërkesave ligjore, rregullave të miratuara dhe linjave të raportimit të auditit të brendshëm. Drejtuesi nuk duhet të kufizojë në mënyrë arbitrare komunikimin e rezultateve me palët që kanë të drejtë ose nevojë institucionale pë t’i marrë ato.
1. Cilat janë rreziqet e shpërndarjes së pakontrolluar ose të kufizuar të raportit?

Përgjigje: Shpërndarja e pakontrolluar mund të cënojë konfidencialitetin dhe të shkaktojë keqinterpretim të rezultateve. Nga ana tjetër, kufizimi i pajustifikuar mund të pengojë drejtuesit përgjegjës të marrin informacionin e nevojshëm për vendimarrje dhe përmirësim.

RASTI STUDIMOR 2  

Njësia e Auditimit të Brendshëm në një institucion publik ka kryer një auditim mbi administrimin e aktiveve. Në raportin përfundimtar janë përcaktuar disa rekomandime me risk të lartë dhe afate konkrete për zbatimin e tyre. Gjatë verifikimit të mëvonshëm, audituesit konstatojnë se institucioni nuk ka realizuar veprimet brenda afateve të përcaktuara. Drejtoria përgjegjëse shprehet se rekomandimet nuk janë zbatuar për shkak të mungesës së burimeve financiare dhe kërkon shtyrjen e afateve. Ndërkohë, një pjesë e rekomandimeve është zëvendësuar me masa alternative të propozuara nga menaxhimi.

Kërkesa: 
a) Çfarë veprimesh duhet të ndërmarrin audituesit e brendshëm kur menaxhimi nuk ka përparuar në zbatimin e rekomandimeve brenda afateve? 
Përgjigje: Audituesit duhet të marrin dhe dokumentojnë shpjegimin e menaxhimit për moszbatimin brenda afateve dhe ta diskutojnë çështjen me Drejtuesin e Auditimit të Brendshëm (DAB). Metodologjia e ndjekjes duhet të përcaktojë kriteret për vlerësimet pasuese, për të konfirmuar nëse planet e veprimit i kanë adresuar gjetjet në mënyrë efektive.
b) Si duhet të trajtohet një plan veprimi alternativ i propozuar nga menaxhimi? 
Përgjigje: Nëse menaxhimi i subjektit të audituar vendos për një plan veprimi alternativ dhe audituesit e brendshëm bien dakord që plani alternativ është i kënaqshëm ose më i mirë se plani origjinal i veprimit, atëherë progresi në planin alternativ duhet të ndiqet deri në përfundim.

RAST STUDIMOR 3 
Gjatë një angazhimi auditimi të brendshëm në një institucion publik, grupi i auditimit identifikoi dobësi të rëndësishme në menaxhimin e procedurave të prokurimit publik.Nga auditimi rezultoi se:
· Nuk kryhej dokumentimi i plotë i analizës së nevojave.
· Mungonte ndarja e qartë e përgjegjësive në disa faza të procesit.
· Monitorimi i kontratave ishte kryesisht formal.
· Nuk ekzistonte një mekanizëm i strukturuar për identifikimin dhe trajtimin e risqeve.
Grupi i auditimit rekomandoi hartimin e një procedure të unifikuar, përcaktimin e përgjegjësive dhe vendosjen e një mekanizmi periodik monitorimi.
Në fazën e diskutimit të projekt-raportit, drejtuesit e institucionit pranuan të gjitha rekomandimet. Megjithatë, në komentet e tyre nuk përcaktuan qartë personat përgjegjës, afatet konkrete dhe burimet e nevojshme për zbatimin e tyre.
Pas gjashtë muajsh, gjatë ndjekjes së rekomandimeve, auditimi konstatoi se:
· Ishte hartuar një procedurë e re, por ajo nuk ishte miratuar.
· Përgjegjësitë ishin përcaktuar në dokument, por nuk ishin komunikuar dhe zbatuar.
· Mekanizmi i monitorimit nuk ishte ngritur.
· Drejtuesit argumentuan se rekomandimet ishin pranuar dhe se procesi ishte në vijim.

Jepni mendimin tuaj nëse: 
Rekomandimi i pranuar mund të konsiderohet si rekomandim i zbatuar? A duhet audituesi i brendshëm të kënaqet me deklarimin e drejtuesve apo duhet të kërkojë prova të mjaftueshme për zbatimin?
Përgjigje: Jo. Pranimi i rekomandimit nuk përbën zbatim. Audituesi duhet të kërkojë prova të mjaftueshme që vërtetojnë veprimet konkrete dhe rezultatet. Në këtë rast, procedura e pamiratuar, përgjegjësitë e pazbatuara dhe mekanizmi i pangritur i monitorimit nuk lejojnë që rekomandimet të konsiderohen të zbatuara plotësisht.
Cili është dallimi ndërmjet pranimit formal dhe angazhimit real për zbatimin e rekomandimit? Çfarë duhet të përmbajë plani i veprimit për të garantuar përgjegjësi dhe llogaridhënie?
Përgjigje: Pranimi formal shpreh dakordësinë e drejtuesve; angazhimi real kërkon masa konkrete për korrigjimin e problematikës. Plani i veprimit duhet të përcaktojë qartë masat, personat ose strukturat përgjegjëse dhe afatet e zbatimit. Në kontekstin e rastit duhen konkretizuar edhe burimet e nevojshme dhe rezultatet e pritshme, në mënyrë që progresi të jetë i verifikueshëm.
Si duhet të veprojë audituesi i brendshëm kur drejtuesit pranojnë rekomandimet, por nuk ndërmarrin veprime konkrete?
Përgjigje: Audituesi duhet të ndjekë situatën, të kërkojë dhe dokumentojë shpjegimet e drejtuesve, të verifikojë progresin dhe të evidentojë moszbatimin. Deklarimi se procesi është në vijim nuk është provë e mjaftueshme për ta mbyllur rekomandimin si të zbatuar.
Çfarë lloj dokumentacioni dhe provash duhet të kërkohen gjatë ndjekjes së rekomandimeve?
Përgjigje: Duhet të kërkohet dokumentacion që provon zbatimin real. Për këtë rast: procedura e miratuar dhe akti i miratimit; dokumentet e caktimit dhe komunikimit të përgjegjësive; dosje ose evidenca që provojnë zbatimin e procedurës; raportet e monitorimit dhe dokumentacioni i identifikimit e trajtimit të risqeve. Provat duhet të tregojnë veprime dhe rezultate konkrete, jo vetëm dokumente të hartuara.
Kur dhe si duhet të informohet drejtuesi i nivelit më të lartë për moszbatimin?
Përgjigje: Kur moszbatimi vazhdon, veçanërisht për rekomandimet me risk të lartë, duhet të informohet drejtuesi i nivelit më të lartë. Komunikimi duhet të evidentojë rekomandimet e pazbatuara, progresin e verifikuar, shpjegimet e menaxhimit dhe risqet që mbeten të patrajtuara, sipas linjave përkatëse të raportimit.

